

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA: 215-01/19-01/01

URBROJ: 2198/09-1-19-1

Starigrad Paklenica, 14. lipnja 2019. godine

Na temelju članka 30. Statuta Općine Starigrad („Službeni glasnik Zadarske županije“ broj 3/18 i 8/18), Općinsko vijeće Općine Starigrad na svojoj 14. sjednici, održanoj dana 14. lipnja 2019. godine, donijelo je

ODLUKU

o osnivanju Vijeća za komunalnu prevenciju

Članak 1.

U cilju razvoja i implementacije kriminalno preventivnih programa na području Općine Starigrad, osniva se Vijeće za komunalnu prevenciju.

Članak 2.

Vijeće za komunalnu prevenciju čine:

* Općinski načelnik
* Predsjednik Općinskog vijeća
* Načelnik Policijske postaje Obrovac
* Ravnatelj OŠ Starigrad
* Direktor TZO Starigrad
* Direktor komunalnog poduzeća Argyruntum d.o.o.

Vijeće za komunalnu prevenciju može proširiti svoj sastav prema potrebama.

Članak 3.

Administrativno-tehničke i stručne poslove za Vijeće za komunalnu prevenciju obavljat će Jedinstveni upravni odjel Općine Starigrad.

Članak 4

Ova Odluka stupa na snagu osmog dana od dana objave u „Službenom glasniku Zadarske županije“.

Predsjednik

Marko Marasović, dipl. ing. građ.